title: Lugar
text: Un lugar (pron. , , , ), (d'o latín < LOCUS) ye una entidat de población més chicota que no una ciudat u una villa, encara que no i hai una definición clara ta determinar quan un nuclio habitau ye un lugar, villa u ciudat. Pende en a zona, a epoca y, más que más, d'a historia, ya que ta que un lugar esdevenise una villa u ciudat caleba que ista distinción l'atorgase a maxima autoridat civil d'o país. Tampoco no ye de buen distinguir o concepto de lugar d'os de lugarón, aldeya, pardina, vico, vecindau, rabal, encara que os lugars gosan tener una churisdicción propia (como municipio u como atras menas d'entidatz locals menors). Tamién ye cierto que a categoría de lugar ha estau muit ligau a lo largo d'a historia a la de parroquia, base d'a organización territorial relichiosa.
  
  En tot caso, se gosa considerar que un lugar ye un conchunto de casas perteneixients a un mesmo municipio, delimitadas por elementos urbans u naturals, con servicios alazetals ta os suyos habitants y con una identidat común creyada historicament. O estilo de vida d'os lugars ye, por un regular, más ligau a la naturaleza que o d'as ciudatz, con actividatz economicas prencipalment d'o sector primario (agricultura, ganadería, pesca, menería...).
  
  Se veiga tamién 
  
   Ciudat.
   Villa.
   Pardina.
   Lugarón.
   Aldeya.
  
  Referencias
  
  Vinclos externos 
  
   Commons tien contenitos multimedia sobre Lugars.
  
  Urbanismo
  Demografía